วันเสาร์ที่ 4 ธันวาคม 2564
ดีอีเอส เผยโควิดปี 64 แพร่เชื้อลามข่าวปลอมหมวดนโยบายพุ่ง
ดีอีเอส เผยโควิดปี 64 แพร่เชื้อลามข่าวปลอมหมวดนโยบายพุ่ง
“อัจฉรินทร์”ปลัดดีอีเอสปฏิบัติหน้าที่ผู้อำนวยการศูนย์ต่อต้านข่าวปลอมเผยสถานการณ์ข่าวปลอมปี64หมวดนโยบายรัฐตัวเลขพุ่งเพราะถูกโยงกับการบิดเบือนข้อมูลนโยบายเยียวยาประชาชนที่ได้รับผลกระทบจากโควิดตั้งธงปีงบฯ65มุ่งกิจกรรมสร้างการรับรู้ต่อเนื่องผนึกกำลังภาคประชาชนขยายผลการเฝ้าระวังและเผยแพร่ข้อมูลข่าวสารที่ถูกต้องในวงกว้าง
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อำนวยการศูนย์ต่อต้านข่าวปลอมกล่าวว่าจากการวิเคราะห์แนวโน้มสถานการณ์ข่าวปลอมตั้งแต่ช่วงต้นปีที่ผ่านมา(1ม.ค. - 30พ.ย. 64)พบว่าหมวดหมู่นโยบายมีแนวโน้มจำนวนการพูดถึงที่สูงที่สุดเฉลี่ย46,885ต่อวันคิดเป็น51.03%ของภาพรวมจำนวนข่าวที่เข้าเกณฑ์ต้องดำเนินการตรวจสอบโดยพบข่าวปลอมสูงในช่วงรัฐบาลมีการออกนโยบายและมาตรการต่างๆเพื่อเยียวยาให้กับประชาชนที่ได้รับผลกระทบจากการแพร่ระบาดของโควิด-19 จึงทำให้มีการบิดเบือนข้อมูลนโยบายนั้นๆเกิดขึ้น
รองลงมาเป็นหมวดหมู่สุขภาพมีแนวโน้มจำนวนการพูดถึงเฉลี่ย21,534ต่อวันคิดเป็น23.44%ช่วงเวลาที่มีการแพร่กระจายข่าวปลอม/ข่าวบิดเบือนในหมวดหมู่นี้จำนวนมากสอดคล้องกับช่วงที่มีการแพร่ระบาดโควิด-19ในวงกว้างและจำนวนค่อยๆลดลงในช่วงไตรมาสสุดท้ายปีนี้
หมวดหมู่เศรษฐกิจมีแนวโน้มจำนวนการพูดถึงเฉลี่ย13,922ต่อวันคิดเป็น15.15%โดยพบข่าวปลอมสูงในช่วงที่มีการเปลี่ยนแปลงราคาของสินค้าอุปโภคและบริโภคอย่างไรก็ตามหากมองในภาพรวมของข่าวในหมวดหมู่นี้เรื่องส่วนใหญ่จะมีการพูดถึงจะเป็นสถานการณ์เศรษฐกิจทั่วไปแต่ไม่พบประเด็นที่เข้าข่ายเป็นข่าวปลอม
หมวดหมู่ภัยพิบัติมีแนวโน้มจำนวนการพูดถึงเฉลี่ย9,537ต่อวันคิดเป็น10.38%โดยพบข่าวปลอมสูงในบางช่วงเนื่องจากส่วนใหญ่เป็นข่าวการคาดการณ์สถานการณ์ทั่วไปแต่จะพบได้มากขึ้นหากพื้นที่โดยรอบประเทศเกิดภัยพิบัติ
นางสาวอัจฉรินทร์กล่าวว่าสำหรับสถานการณ์ข่าวปลอมในรอบ1เดือนที่ผ่านมา(1-30พ.ย. 64)ทางศูนย์ต่อต้านข่าวปลอมได้รวบรวมสถิติ10อันดับข่าวที่มีคนสนใจมากที่สุดดังนี้1.ถ่ายคลิปจักรยานยนต์ทำผิดกฎหมายส่งตำรวจลุ้นรับเงินรางวัลสูงสุด2หมื่นบาท2.ยกเลิกบัตรเอทีเอ็มหรือบัตรเดบิตขอคืนค่าธรรมเนียมรายปีจากธนาคารได้3.ขึ้นทางด่วนฟรีทุกวันหยุดนักขัตฤกษ์จนถึงปี2578 4.รางจืดสามารถช่วยเลิกยาบ้าได้แบบไม่ทรมานไม่ลงแดง 5.ครม.อนุมัติการสร้างบ้านเช่า1แสนหลังสำหรับผู้สูงอายุผู้พิการคนโสดและครอบครัวใหม่จ่ายขั้นต่ำ1,500บาท/เดือนและ6.เรื่องสธ.เตรียมออกมาตรการไปที่สาธารณะต้องแสดงหลักฐานฉีดวัคซีนโควิด-19อย่างน้อย1เข็มโดยทั้ง6อันดับแรกเป็นข่าวจริง
7.โรคงูสวัดหากขึ้นวนรอบตัวจะทำให้เสียชีวิต(ข่าวปลอม) 8.ลาป่วยไม่ถึง3วันไม่ต้องแสดงใบรับรองแพทย์ต่อนายจ้าง(ข่าวบิดเบือน) 9.ครม.อนุมัติร่างกฎกระทรวงป้ายทะเบียนรถพิเศษใส่ข้อความหรือชื่อคนคู่กับเลขได้ไม่เกิน4หลัก และ10.กระทรวงแรงงานเปิดรับแรงงานไทยไปทำงานเกาหลีประเภทกิจการเกษตร/ปศุสัตว์ซึ่งทั้งสองอันดับหลังนี้เป็นข่าวจริง
ด้านภาพรวมผลการดำเนินงานของศูนย์ฯตลอดเดือนพ.ย. 64จากการรับแจ้งเบาะแสและติดตามการสนทนาบนโลกออนไลน์เกี่ยวกับข่าวปลอมพบข้อความข่าวที่ต้องคัดกรองทั้งหมดกว่า49ล้านข้อความมีข้อความข่าวที่เข้าเกณฑ์ดำเนินการตรวจสอบ914ข้อความโดยหลังจากคัดกรองพบข้อความข่าวที่ต้องดำเนินการตรวจสอบ480เรื่อง
ทั้งนี้กระทรวงดิจิทัลฯและศูนย์ต่อต้านข่าวปลอมยังคงให้ความสำคัญกับการจัดกิจกรรมสร้างการรับรู้เพื่อรู้เท่าทันและรับมือกับข่าวปลอมอย่างต่อเนื่องโดยในวันที่17ธ.ค.นี้จะมีการจัดกิจกรรมดังกล่าวที่จ.น่านสำหรับพื้นที่ภาคเหนือโดยเฉพาะกลุ่มวัยรุ่นนักศึกษาวัยทำงานผู้สูงอายุหน่วยงานต่างจังหวัดและภาคประชาชน
“สำหรับในปีงบฯ65เราหวังผลกับกลุ่มเป้าหมายภาคประชาชนเพื่อช่วยต่อยอดขยายผลสร้างการรับรู้วิธีสังเกตข่าวปลอมช่องทางการแจ้งเบาะแสและขับเคลื่อนการตรวจสอบเฝ้าระวังการเผยแพร่ข้อมูลเนื้อหาและข่าวสารที่เผยแพร่อยู่ในอินเทอร์เน็ตโดยเฉพาะข้อมูลที่บิดเบือนและปัญหาข่าวปลอมอันจะช่วยภาครัฐสามารถชี้แจงทำความเข้าใจและเผยแพร่ความถูกต้องให้กับประชาชนได้อย่างมีประสิทธิภาพก่อให้เกิดความมั่นคงและประชาชนเกิดความเชื่อมั่นต่อการใช้เทคโนโลยีอินเทอร์เน็ตและสารสนเทศได้”นางสาวอัจฉรินทร์กล่าว
***********